
A DANKÓ PISTA MŰVELŐDÉSI HÁZ ÉS KÖNYVTÁR 
2023. ÉVI BESZÁMOLÓJA

BEVEZETŐ
A Dankó Pista Művelődési Ház és Könyvtár szakmai tevékenységét az alábbi elvek mentén végzi.
Hagyományok, történelmi értékek őrzése: a településtörténeti múlt szellemi és tárgyiasult örökségének kutatása, gondozása, hagyományainak ápolása. 
A minőségre való törekvés erősítése: minőségfejlesztés, ellenőrzés, értékelés.
Célunk a lehető legjobb minőség nyújtása az intézmény minden tevékenységében. A dolgozók motivációjának, lendületének fenntartása. 
A szolgáltató jelleg erősítése: korosztály- és réteg-specifikus kultúraközvetítés
A partnerszemlélet erősítése: az együttműködés kultúrájának erősítése a feladatellátás terén az intézmények, a civil szervezetek és a lakosság között.
Az intézményi marketing erősítése: A legfontosabb az „élő” kapcsolat a felhasználókkal és a leendő közönséggel kulturális marketing tevékenység erősítése, előtérbe helyezve az online marketing eszközeit, amelyek jól működnek, de rendkívül fontos a fenntartásuk, naprakész feltöltésük információval.
Stratégiai célok a fentieknek megfelelően
· A helyi kulturális élet innovációja, a minőségi kultúrafogyasztás ösztönzése, a hagyományok átörökítése mellett a kreatív kezdeményezések elismerése és támogatása
· Közösségépítés a generációk közötti párbeszéd elmélyítése a lakosok aktivizálásával, motiválásával, az alulról jövő kezdeményezések felkarolásával
· A civil társadalom megerősítése, melynek során a helyi szereplők nagyobb részt vállalhatnak a település életének alakításában
· A fiatalok támogatása az igényes szabadidő-eltöltési lehetőségeket biztosító közösségi-, és kulturális élet feltételeinek kialakításával

I MŰKÖDÉSI FELTÉTELEK
I. 1. JOGSZABÁLYI HÁTTÉR
- Az 1997. évi CXL törvény a muzeális intézményekről, a nyilvános könyvtári ellátásról és a közművelődésről 
- 20/ 2018. (VII. 9.) EMMI rendelet a közművelődési alapszolgáltatások, valamint a közművelődési intézmények és a közösségi színterek követelményeiről 
-  Szatymaz Község Önkormányzatának 18/2018 (XII. 7.) rendelete a helyi közművelődési feladatok ellátásáról
-  2012. évi I. törvény a munka törvénykönyvéről
-  39/ 2020. (X. 30.) EMMI rendelet a kulturális intézményben foglalkoztatottak munkaköreiről és foglalkoztatási követelményeiről, az intézményvezetői pályázat lefolytatásának rendjéről, valamint egyes kulturális tárgyú rendeletek módosításáról 

I.2. TÁRGYI FELTÉTELEK
2023. évben beszerzett eszközök:
TOP5.3.1. pályázatból: 1db komód, 1 db térelválasztó polc, 1 db televízió, 5 db társasjáték, 1db Xbox, 1 db babzsák-kanapé 4 db puffal, 4 db babzsák fotel 1-1 puffal
Előadó-művészeti szervezetek többlettámogatása pályázatból tároló (mobil garázs), hangtechnikai felszerelés, mobil színpad, asztalok (10 db bankett-, és 12 db kerek könyöklő asztal), 250 db szék, terítők, 
költségvetésből 4 db könyvtári polc, 1 db mikrohullámú sütő, 1db vízmelegítő; fényfüggöny és egyéb dekorációs elemek (textília, művirág) az esküvők lebonyolításához 

I.3. SZEMÉLYI FELTÉTELEK
Foglalkoztatási létszámadatok: 
6 fő munkavállaló (5 fő teljes munkaidős, 1 fő részmunkaidős) a Munka törvénykönyve szerinti foglalkoztatásban:
· 1 fő teljes-, és 1 fő részmunkaidős dolgozó a könyvtári feladatok ellátására 
· 3 fő a közművelődési, és a települési kommunikációs feladatok feladatok ellátására
· 1 fő koordinációs munkatárs (takarító)
A dolgozók feladatait a munkaköri leírások tartalmazzák. 
A munkarendet az Intézmény Szervezeti és Működési Szabályzata tartalmazza, mely szerint a szakalkalmazottak munkarendje rugalmas. 
A munkarend megállapítása munkaidőkeret alkalmazásával történik. 
Az intézményi munkafolyamatokba gyakornok, és közösségi szolgálatos fiatalok is bekapcsolódtak. A rendezvények, kulturális programok lebonyolításában fenti segítőkön túl az önkéntes segítők áldozatos munkája is rendkívül fontos szerepet játszott. Köszönet illeti az Önkormányzati kollégákat, az intézmények dolgozóit.

II. SZAKMAI TEVÉKENYSÉGRENDSZER
II.1. KÖZMŰVELŐDÉSI TEVÉKENYSÉG
Az Önkormányzat adottságainak figyelembevételével megszervezi a közművelődési alapszolgáltatásokat, melyek a következők:
a) művelődő közösségek létrejöttének elősegítése, működésük támogatása, fejlődésük segítése, a közművelődési tevékenységek és a művelődő közösségek számára helyszín biztosítása
b) a közösségi és társadalmi részvétel fejlesztése
Fent leírtak keretében biztosítja:
· a művelődő közösségnek rendszeres és alkalomszerű művelődési vagy közösségi tevékenysége végzésének helyszínét
· a művelődő közösség számára bemutatkozási lehetőségeket
· a nyilvános könyvtári ellátás jogszabályban rögzített működtetését, alapkövetelményeit, és meghatározza a működtetés alapfeladatait
1.)  művelődő közösségek létrejöttének elősegítése, működésük támogatása, fejlődésük segítése, a közművelődési tevékenységek és a művelődő közösségek számára helyszín biztosítása
A kulturális törvény 76. §- a (4.) bekezdésének értelmében minden települési önkormányzat kötelező feladata:
- a művelődő közösségnek rendszeres és alkalomszerű művelődési vagy közösségi tevékenysége végzésének helyszínének biztosítása
-  a művelődő közösség számára bemutatkozási lehetőségek teremtése
A művelődési közösségek befogadására alkalmas helyiségek: a Dankó Pista Művelődési Ház és Könyvtár nagyterme, kisterme, vetítő.
2.)  a közösségi és társadalmi részvétel fejlesztése
-	a helyi társadalom kapcsolatrendszerének, közösségi életének, érdekérvényesítésének, a különböző kultúrák közötti kapcsolatok kiépítésének és fenntartásának segítése
-	közösség- és társadalmi részvétel
-	közösségfejlesztés feltételrendszerének javítása
-	állampolgári részvétel növelése
-	az önkéntesség és a virtuális közösségek erősítése
-	gyermekek, az ifjúság, az idősek, a nemzetiségek és a külhoni magyarok közösségi művelődésének segítése
-	a szegénységben élők és kirekesztett csoportok társadalmi, kulturális részvételének fejlesztése
-	a megértés, a befogadás, az esélyegyenlőség elősegítése
-	mentálhigiénés, prevenciós programok megvalósítása


PÁLYÁZATOK
A TOP 5.3.1-16  A helyi identitás és kohézió erősítése - Közösségfejlesztési programok megvalósítása elnevezésű pályázat sikeresen lezárult. (Keretében, melynek célja a közösségi szerepvállalás erősítése, a mikrotérség partneri kapcsolatainak elmélyítése, lokálpatriotizmus és a helyi identitás erősítése közösségépítő folyamatokkal, programokkal és civil szervezetek bevonásával. További célja a négy településen élők életminőségének javítása, népességmegtartás, ennek szellemében az ifjúsági területen végzett munkát alapoztuk meg.)
Hungarikum pályázat: Az Agrárminisztérium 2023. évi pályázata a nemzeti értékek és hungarikumok, gyűjtésének, népszerűsítésének, megismertetésének, megőrzésének és gondozásának támogatására.
(Pályázat kódja: HUNG-2023) A program célja: a hungarikumok, és a települési szintű nemzeti értékeink megismertetése, népszerűsítése és identitás-tudat erősítése, kiemelt figyelmet fordítva a gyerekek bevonására.

RENDSZERESEN MŰKÖDŐ CSOPORTOK						
Seniortánc, Barackvirág népdalkör – hetente kétszer, citeraoktatás – hetente kétszer, jóga - hetente, kézműves foglalkozások (gyerek/ általános; felnőtt/ gyöngyfűzés-, hímzés) - hetente, Szatymazi Színkör, Ficánkák tánccsoport - hetente, Nyugdíjas Egyesület - havonta, Szatymazi Nőegylet, Divertimento zenekar - alkalomszerűen, ifjúsági klub - hetente, versenytánc – hetente kétszer, művészi gimnasztika – hetente kétszer, Senior örömtánc - hetente

2023-BAN MEGVALÓSULT PROGRAMOK
(vastagon szedettel a saját rendezvényeink)
2023. 01. 21.		A Magyar Kultúra Napja - Szatymazi Szinkör
2023. 01. 22.		Elfogyni egy ölelésben	- Online színház
2023. 02. 18. 		II. Szatymazi Farsangoló
2023. 03. 08. 		Nőnap	
2023. 03. 14.		Megemlékezés 
2023. 03. 16. 		29. Barackvirágnap és metszési bemutató
2023. 03. 29.		Dankó Pistára emlékezünk	"120 éve halt meg Dankó Pista”
2023. 04. 08.  		Húsvétoló - Húsvéti családi nap	
2023. 04. 12. 		A MAGYAR KÖLTÉSZET NAPJA - Versekkel a tűz körül 
2023. 04. 14.		VEZET A RITMUS! - A világon átívelő, kortalan, táncos, zenés est!
2023. 04. 15.		Óvodásbál
2023. 04. 30.		Emberszag  film-szín-játék/ Madách Színház	Szép Ernő
2023. 05. 01.		Majális	
2023. 05. 05.		Országos szintiverseny/ Sándorfalvi Térségi Alapfokú Művészeti Iskola
2023. 05. 13.		Tanyasi 10 próba - Barátpuszta	
2023. 05. 13.		SZTE Bartók Béla Művészeti Kar ütőegyüttesének koncertje	
2023. 05. 28.		Magyar hősök emléknapja	
2023. 06. 03. 		Művészi gimnasztika - háziverseny
2023. 06. 10.		Gyermeknap	
2023. 06. 11.		Világháborús emlékek – műsoros kiállításnyitó	
2023. 06. 14.		Aranycsillag néptáncgála
2023. 06. 13.		A Szakkör/ Kiállítás a kézműves szakkörökön készült munkákból	
2023. 07. 07.		Őszibarack-fesztivál és falunap	
2023. 07. 08.		Őszibarack-fesztivál és falunap	
2023. 08. 20		„Fülemben csendül egy nóta még…”	Valter Ferenc operaénekes műsora
2023. 09. 02.		Mongol-kínai gasztroest és koncert	
2023. 09. 16.		Itt repül a nyár!	
2023. 09. 30.		Hagyományörző találkozó					
2023.10.02-06.		Egészséghét 
2023. 10. 07.		Fut a falu, Gurul a falu és sportágtoborzó 
2023. 10. 19.		Határtalan lehetőségek - konferencia
2023. 10. 23.		Megemlékezés/ Iskolával
2023. 10. 28.		Idősek napja
2023. 10. 29.		Családi nap/ „Hellótök”
2023. 11. 06.		Egészséghét - értékelő munkaebéd
2023. 11. 11. 		Márton napi bál/ Terembérlés
2023. 11. 21.		Partnertalálkozó/ Dél-Alföldi Teleházak
2023. 11. 24 - 25	Bor- és paprikaőrlemény bírálat és szakmai konferencia
2023. 11. 24.		Nemzeti értékeink - kiállítás megnyitó
2023. 11. 24- től	Hungarikumok hete – vetélkedők gyerekeknek, felnőtteknek
2023. 11. 25. 		Gazdabál
2023. 12. 01. 		Életet az éveknek – nyugd. találkozó/ Hungarikum vetélkedővel
2023. 12. 03.		Advent 1. vasárnapja
2023. 12. 10.		Advent 2. vasárnapja
2023. 12. 16.		Záróest/ Hungarikumok hete
2023. 12. 17.		Advent 3. vasárnapja
2023. 12. 19. 		AMI Művészeti Iskola évzáró
2023. 12. 23.		Advent 4. gyertyagyújtás

II.3. KÖNYVTÁRI TEVÉKENYSÉG
	Könyvtárunk közművelődési, általános gyűjtőkörű nyilvános könyvtár. Alap- és kiegészítő szolgáltatásait az 1997. évi CXL. számú törvény előírásait betartva, a helyi sajátosságok figyelembevételével végzi. A könyvtár tevékenysége dokumentált, nyomon követhető az alábbi dokumentumokban: könyvtárhasználati szabályzat, SZMSZ, Gyűjtőköri Szabályzat, statisztikák, munkatervek, rendezvénytervek, munkanapló. 

II.3.1. TÁRGYI FELTÉTELEK
A könyvtár két szinten (alsó szinten felnőtt kölcsönző- és olvasótérrel, valamint kézikönyvtárral; a galérián gyermekkönyvtárral) a hét 6 napján, heti 30 órában áll olvasói, látogatói szolgálatában. 

II.3.2. SZEMÉLYI FELTÉTELEK:	
A könyvtári feladatokat 2 fő látja el: 1 fő könyvtáros (informatikus könyvtáros) 8 órában és egy 4 órában dolgozó munkavállaló (segéd-könyvtáros, nyugdíjas magyar- történelem szakos tanár). 

II.3.3. A KÖNYVTÁR SZOLGÁLTATÁSAI: 
Kölcsönzés: könyvek, időszaki kiadványok, hangoskönyvek, CD-k, DVD-k, folyóiratok, kézikönyvtári állomány.
Helyben használható a helyismereti állomány és a tékázott Praktika folyóiratok.
Számítógépes adatbázisokból is tájékozódhatnak az érdeklődők (Magyar Nemzeti Bibliográfia, FSZEK adatbázis, Magyar Elektronikus Könyvtár, MOKKA- Magyar Országos Közös Katalógus stb.).
Közhasznú információk szolgáltatása: menetrendek, szaknévsorok, továbbtanulási, idegenforgalmi tájékoztatók stb.
Tájékoztatás, irodalomkutatás: szakdolgozatokhoz témakutatás, a Magyarországon, vagy akár külföldön fellelhető szakirodalom felkutatása más könyvtárak katalógusában (is), és azok beszerzése (könyvtárközi kölcsönzés).
Helyismereti tájékoztatás: a könyvtár gyűjti, feltárja és rendszerezi a település múltjával és jelenével kapcsolatos dokumentumokat (könyvek, képeslapok, fényképek, meghívók stb.).
Könyvtárközi kölcsönzés: az ODR- Országos Dokumentumellátó Rendszeren keresztül a könyvtárunkból hiányzó vagy kölcsönzés alatt lévő szakkönyveket, folyóiratokból cikkmásolatokat postai úton kérjük meg egy másik könyvtártól.
Csoportos foglalkozások gyermekeknek: könyvtárhasználati- és egyéb tematikus foglalkozások, forrásalapú tanórák, kézműves foglalkozások.
Kulturális rendezvények, programok szervezése: családi programok (mese-délelőttök, diavetítések és baba-mama klubok stb.), író-olvasó találkozók, könyvbemutatók, előadóestek, kiállítások szervezése. 

II.3.4. BESZÁMOLÓ A 2023-AS ÉV MUNKÁJÁRÓL
Dokumentum-állomány alakulása
Költségvetési előirányzatból és a 2023. évi érdekeltségnövelő támogatásból:	641	db 
Ajándék:									106	db	
Kello/ Petőfi 200 program							10	db            
--------------------------------------------------------------------------------------------------------------------------
Összesen:									757 db könyv  Állományapasztás: 							 	698 db dokumentum
A könyvtár aktuális állománya a fentieknek megfelelően:
13.870 db dokumentumegység, melynek megoszlása a következő:
13.854 db könyv 
11 db társasjáték
5 darab tékázott folyóirat

Rendezvények, könyvtári programok 2023-ban 
Január 26. 			A magyar kultúra napja a könyvtárunkban
Február 2. 			Mosó Masa Mesél - mesedélelőtt
Február 16. 			Farsangi mesedélután a könyvtárban
Február 23. 			A Petrovics láda titka
Február 25. 			Mosó Masa Mesél - télbúcsúztató mesedélelőtt
Március 1. 			Könyvtárhasználati óra
Március 2. 			Mesedélelőtt
Március 23. 			Kit mit szeret? Nyomozós játék a könyvtárban 
Március 28. 			Robotika Roadshow
Március 30. 			Csicsergő zenebölcsi
Április 13. 			Legyél az Internet Ásza!
Április 20. 			Baba-mama klub
Április 27. 			Csicsergő zenebölcsi
Május 2. 			Könyvtárlátogatás
Május 18. 			Baba-mama klub/ Előadó: Mezeiné Bérczy Sarolta.
Május 25. 			Író-olvasó találkozó Szakács Attila Imrével
Május 25. 			Csicsergő zenebölcsi
Június 13. 			Baba-mama klub/ Előadó: Mezeiné Bérczy Sarolta
Június 15. 			Legó és origami délután
Július 13. 			Csicsergő zenebölcsi
Július 21. 			Baba-mama klub/ Előadó: Mezeiné Bérczy Sarolta
Augusztus 3. 			Csicsergő zenebölcsi
Szeptember 1. 			Csicsergő zenebölcsi
Október 3. 			Nyulász Péter író-olvasó találkozó
Október 10. 			Puszirablók a könyvtárban, Vig Balázs kortárs meseíróval
Október 17. 			Robotika Roadshow
Október 27. 			Csicsergő zenebölcsi
November 30. 			Csicsergő zenebölcsi
November 30. 			Télapó eltűnt - nyomozás Télapó és a szaloncukrok után!
December 21. 			Csicsergő zenebölcsi

Kelt.: Szatymaz, 2024. február 1.
Tisztelettel:
Feketéné Bárkányi Ilona
igazgató



